*Projekts*

2021. gada \_\_. \_\_\_\_\_ Rīkojums Nr.

Rīgā (prot. Nr.      . §)

**Grozījumi Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”**

Izdarīt Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (Latvijas Vēstnesis, 2020, 216A., 221B., 223A., 227A., 233B., 235B., 237A., 244B., 247A., 251A. nr.; 2021, 4B., 9A., 10A., 12B., 14A.,17A., 19B. nr.) šādus grozījumus:

1. No 2021. gada 1.marta papildināt rīkojumu ar 5.13.3.6. apakšpunktu šādā redakcijā:

“5.13.3.6. tādas mācību dzelzceļa, autosatiksmes, jūrniecības un aviācijas apakšnozarē, kā arī pasažieru pārvadājumu, kravu pārvadājumu un bīstamo kravu pārvadājumu jomā un pirmās palīdzības mācību kursu praktiskās daļas individuālu apguvi un noslēguma pārbaudījuma kārtošanu, kas vienlaikus atbilst visām šādām pazīmēm:

5.13.3.6.1. nepieciešams profesionālo prasmju vai kvalifikācijas ieguvei vai uzturēšanai 2021.gada pirmajā pusgadā;

5.13.3.6.2. nav iespējams veikt attālināti;

5.13.3.6.3. atbilstoši ārējiem normatīvajiem aktiem personai nepieciešams iecelšanai amatā vai darba tiesisko attiecību nodibināšanai un izpildei, sertifikātu, licenču, apliecinājumu, apliecību un citu tamlīdzīgu dokumentu izsniegšanai, uzturēšanai, termiņa pagarināšanai vai atjaunošanai, kā arī profesionālās kvalifikācijas atzīšanai un kompetences atbilstības apliecināšanai;

5.13.3.6.4. apguve klātienē notiek individuāli, telpā vai transportlīdzeklī atrodoties tikai apmācāmai personai un apmācības veicējam, izņemot Satiksmes ministrijas sertificētu mācību kursu programmu īstenošanu jūrnieku profesionālās kvalifikācijas iegūšanai un uzturēšanai, kur klātienē piedalās ne vairāk kā 5 izglītojamie vienā grupā, un sertificētu mācību kursu programmu ietvaros veiktas apmācības gaisa kuģu lidojumu apkalpes locekļu apliecības un kvalifikācijas atzīmes iegūšanai un derīguma uzturēšanai, tostarp teorētisko un praktisko eksāmenu kārtošanu, kur klātienē vienā telpā piedalās ne vairāk kā 3 izglītojamie vienā grupā;

5.13.3.6.5. apguvi organizē tā, lai varētu nodrošināt telpu (tai skaitā transportlīdzekļa) pastiprinātu vēdināšanu, un klātesošie lieto mutes un deguna aizsegus;””.

2. No 2021. gada 15.marta papildināt rīkojumu ar 5.13.3.7. apakšpunktu šādā redakcijā

“5.13.3.7. tādas transportlīdzekļu vadīšanas apmācību un pirmās palīdzības mācību kursu praktiskās daļas individuālu apguvi un noslēguma pārbaudījuma kārtošanu, kas vienlaikus atbilst visām šādām pazīmēm:

5.13.3.7.1. nav iespējams veikt attālināti;

5.13.3.7.2. persona mācības uzsākusi līdz 2020.gada 20.decembrim;

5.13.3.7.3. atbilstoši ārējiem normatīvajiem aktiem personai nepieciešams iecelšanai amatā vai darba tiesisko attiecību nodibināšanai un izpildei, sertifikātu, licenču, apliecinājumu, apliecību un citu tamlīdzīgu dokumentu izsniegšanai, uzturēšanai, termiņa pagarināšanai vai atjaunošanai, kā arī profesionālās kvalifikācijas atzīšanai un kompetences atbilstības apliecināšanai;

5.13.3.7.4. apguve klātienē notiek individuāli, telpā vai transportlīdzeklī atrodoties tikai apmācāmai personai un apmācības veicējam;

5.13.3.7.5. apguvi organizē tā, lai varētu nodrošināt telpu (tai skaitā transportlīdzekļa) pastiprinātu vēdināšanu un klātesošie lieto mutes un deguna aizsegus;”.

Ministru prezidents A. K. Kariņš

Satiksmes ministrs T. Linkaits

Iesniedzējs:

satiksmes ministrs T. Linkaits

Vīza: …

valsts sekretāre I. Stepanova